محتوى القصة في المغرب صبح الحال وشرقات شميسة دافية وسط الضباب لي مرا مرا اغطيها..ناضت توبة من بلاصتها كتعجز هزات تيلي لقاتها التسعود. توجهات للحمام قضات رونينها الصباحي وبدلات عليهاحوايج النعاس هزات تيلي ونزلات لتحت تفطر..وهي فدروج حلات واتس ولقات ميساجو بتاسمات وكتبات ليه:صباح الخيييير سدات تيلي وهبطات كبتاسمة والفرحة مرسومة على وجهها..دخلات للصالة لقات زهرة ومساعدتها وفتيحة وقاات:أصباح الخير أوجه الخير فتيحة:صباح الربح وتيسير..زيدي يا زينة البنات زيدي زهرة:بونجوغ توبة:بونجوغات هههه باستهم بجوج وجلسات حداهم كتفطر وضرسة العقل باينا من بعيد..شافتها فتيحة وقالت:مالكي تاتفرنسي توبة:كتشرب أتايبيتيني نبكي فتيحة:تبكي على عمرك gولي أمين.. توبة:اوا منعرف ههههه فين ماما فتيحة:مشات لخدمتها توبة:تانا شوي وبنمشي لسونطر عندي كور فتيحة:شناهو هذا توبة:درس أفتيتوح درس فتيحة:ايييه اوا فطري مزيان وسيري الله يرضي عليك دنيا واخرة توبة:أمين ناضت بعدما سالات فطورها وطاعات لبيتها جبدات حوايجها وجداتهم ومشات تدوش..خرجات لبسات عليها وجمعات شعرها سفنجة وهزات صاكها وخرجات من دار شدات طاكسي متوجهة للسونطر ناشطة وماشطة وهكذا قضات صبااحهاالسعيد أما محمد مفاق الا مع السبعة تصبااح ناض كيتفوه مد يدو لتيلي بغا يصبح عليها لقاها هي لي مصبحة عليه بأحلى صباح فحياتو بتاسم وكتب ليها: صباحك سكر إذا مر يوم ولم أتذكر به أن أقول صباحك سكر فلا تحزني من ذهولي وصمتي ولا تحسبي أن شيئا تغير فحين أنا لا أقول أحبك فمعناه أني أحبك أكثر إذا ما جلست طويلا أمامي كـ مملكة من عبير ومرمر وأغمضت عن طيباتك عيني وأهملت شكوى القميص المعطر فلا تنعتيني بموت الشعور ولا تحسبي أن قلبي تحجر أحبك فوق المحبة لكن.. دعيني أراك كما أتصور صباحك سكر قضى روتينو الصباحب ونزل فطر مع العائلة الهبيلة ديالو..لقا كلشي مجموع وقال:صباح الخير مشا باس مو وباه ورجع جاس بلاصتو حدا باه محمد:لالة العروسة كيصبحتي أميرة:بخجلعلاش تتقول ليا عروسة ههه سليمة:هههههه حيت غتزوجي ههه كيبغيتبها تصبح وهي ليل كامل دودودودو معاه ههه أميرة: شاف فيها فؤاد بنص عين وسكت أما محمد كتفى يضحك وقاال:ضلمتيها هههه سليمة:والله مضلمتها هههه أميرة موالفا الى كثرات جوج تليل كتجي عندي للبيت تتخاف ولا شي حاجة لبارح وتقول واش وصلاتني هههه وفاء:كانت فحضن الشيطان الكل: أميرة:حرام عليكم محمد:هههههههه هي كنضحكو معاك هههه هضري تاتعياي ههه دابا تخطبتو فؤادتايق فيك أبنتي هههه وفاء:سير عالله محمد:مغاديش للشركة فؤاد:لا مافيااش محمد:بقيتي تاشرفتي ونتا تعجز هههه كتمشي نهار وتمنك سيمانة فؤاد:ايييه بصحتي باغي نبقا مع مراتي محمد:بصحتك اسيدي هي هو اه سيمانة الجايا غيبداو عندي الامتحامات وغيخصك نتا تشد الشركة تاندوز فؤاد:ان شاء الله أشرف:ياله انا مشيت ناض ووقفات معاه وفاء وصلاتو للباب وباستو عاد رجعات عندهم وخرج تامحمد للخدمة وكذلك البنات كان فسيارتو سايق مبتاسم ناشط كيف عادتو..وصل للشركة ونزل كيصبح عال لي خدامين معاه طلع لبيروه والسكريتيرة تابعاه كي المنبه كتقوليه أش عندو وهكا دوز نهارو فالخدمة وتعبها تاوصلات الخمسة تالعشية عندو عاد هز قلوعو من الشركة خارج مدوز ابيل ليها مبتاسم ماهي الا لحظات حتا جاوبات ورطب هو فالاوطو:حبيبة توبة:توحشتك محمد:فرحالله اربي هههه توحشتيني كااع انا راه فتت مرحلة توحشتك بشحااال ههه توبة:بصحعاضا على شفايفها محمد:والله ههه توحشت نشوف فيك كتكعاي وفاش كتحشمي أما فاش كنبوسك خلاااص ههه حشمات وقطعات عليه كضحك وقالت ماسخ..أما هو سالات معاه فاش قطعان وعاود عيط ليها تاني وجا باتو بعد وقت طويل وقال:أش بيتي الماسخ محمد:بيتك نتي ههههه هي كنضحك معاك توبة:اوا معرت اه والله لباقي قستيني محد:عارف ههه أصلا داك نهار هي حيت كنت باغيك وصافي كون مدىتش هاكاك مكناش غنكونو بجوج توبة:ممممم فين كاين محمد:راجع للدار فجالي ونتيكيدوزتي نهارك توبة:زوين فسونطر وصافي ونتا محمد:الخدمة وصافي.. توبة:محليتيش اليوم بزااف تسنيتك محمد:يحفظ لي لي يبقا يتسناني أنا هههه كنت مشغول بالخدمة ومكنتش بغيت نحل نجاوبك شوي ونتعطل اللهم نعطيك وقتك كاامل توبة:هههه واخا اسيدي محمد:قريتي شوية أحبيبة توبة:قريت شويا هههخ اللغة زوينة محمد:راه قلتها ليك ونتي ذكية غتمشي فيها مزياان توبا:مليت والله..مكرهتش نرجع نقرا ونتشغل ونولي تانا نفيق فالصباح ونمشي للقرايا ونرجع عيانة ونتسخسخبحزنتوحشت نقرا ونgاد التمارين محمد حس بيها كتهضر بحزن وهو عارف بلي هاد الأمر كيضرها بزااف..وقف جنب الطريق وهز تيلي دارو فوذنيه حيت كان داير اوت باغلوغ وقال بهدوء:توبة توبة:بحزننعام محمد:توبتي توبة:ممم محمد:زين ديالي توبة :جاب ليها البكيةمممم محمد:نني غزاااالة بزااااف بزااااف تا فتي القيااس وعند ربي عزيزة وحيت تيبغيك بغا يجربك ويمتاحن صبرك توبة بدات كدمع:اهئ اهئ ولكن عييت والله اهئ اهئ نهاري كولو خاوي مكندير فيه والوكاين السونطر ولكن هي ساعتين والباقي كولو ملل فملل محمد:نجي أحبيبة لعندك توبة:لا ننا عندك شغالك اهئ اهئ علاش غتديها فوحدا مساليا قبها محمد:نسمح فكلشي ونجي المهم تكوني بخير توبة:انا ظزيانة هي كنحس بالنقص اهئ gراناتي اه تيقراو وانا جالسا فالدار محمد:دابا صافي مسحي دموعك ومتبقايش تبكي هادشي راه تيزيد عليك كثر..شوفي أنا غدا نكون عندك واخا توبة:مسحات دموعهالا لا بقا تما قرا وخدم باش تشد الماستر محمد:نشدك نتي بعدا وديك ساعا الماستر غيجي بوحدو توبة:الله يهدبك بقا تما وقرا انا مزياانة هي كنت بيت ندوي معاك محمد:دوي أحبيبو انا هنا باش نسمع ليك تاتعياي توبة بتاسمات وسط دموعها وقالت:نتا مكاينش بحالك ههه حلو محمد:ذايقاني توبة:تفو عليك الماسخ ههه غبر فحالاتك محمد:الله على ضحيكة لي تتحمقني أنا توبة: محمد:أجي نطلبك توبة:أش بيتي محمد:صوري ليا فيديو دابا فيه نتي كضحكي ضحكها وقالت:هههههههه ويلي الشيطان هههه طلعات ليك للسخانة ههههه راه ثلاثة تالحوايج كيجيو على غفلة ههههه محمد:ههههه وابغيت فيديو لحبيبتي كضحك فيه هههه بغيت نشوف ضحيكة توبة:هههههه واخا وتانتا دير ليا فيديو تدير فيه شقالابا هههههه محمد:كضحكي علي ياك هههه توبة:متبعاك فهبالك هههه محمد:وانا شكون هبلني ههه ياك نتي توبة:لهلا يطيح علينا شي باطل أخويا هههه حجارك اشدوك محمد:ههههه مخوكش أنا ههه انا عندي ثلاثة براكا توبة:اوا نgوليك بابا ولا جدي هههه محمد:قولي حبيبي وهني شعب هههه توبة:ههههه تال شي نهار محمد:وهاد النهار باقي بعيد هه توبة:شويا هههه سير راه تيعيطو ليا محمد:ياله بسلامة أحبي..تهلاي فراسك ومتبقايش تبكي توبة:اوك ههه تهلا فراسك تانتا محمد:أري شي بووسة ههه توبة:تفوووو قطعان عليه خلاتو ميت بضحك وقال:حاارة هههه تحرك تاني وتوجه للدار لقا كلشي كاين سلم عليهم ومشا لبيتو دوش وطلعو ليه ماكلتو وجلس كيراجع شوي فالرياض وبضبط فمكتب الساجدي كان جالس خدام فشي وراق حتا كدخل عليه وردة وقالت:ميمو معيتيش أحبيبي الساجدي:شويا ههه دخلي دخلات تالعندو وجلسات حداه وقالت:اوا نوض رتاح ليد شوي الخدمة مغتهربش محمد:سي غنوض دروك نيت لقيتيني تنفكر فشي حاجة توبة:فاش محمد:تنفكر نتزوج عليك هههه وردة:ديرها أولد زهيرو ديرها خههه الساجدي:وزعما الموافقة مضمونة ههه وردة:ويلي موافقة هي سير عالله ههههه تزوج وتفرج الى منبان ليك فأخطر المجرمين راني ماشي بنت المختار الساجدي:رحمة لله عليه هههه اوا الله وعلم وردة:ههههه هبيل مخصك هي تزوج علي الساجدي:بجديىاوا يعني نزوج توبة..راه كبرات وردة:بيبي رجعتي لشراب تاني ولا شنو الساجدي:كنهضر بالمعقول..نزوجها ونتهنا عليها حسن ميبقا بالي مشطون عليها وردة:بجديةواش تتهضر من مخك نيت ولا منينأش دارت ليك لبنت الساجدي:مبان ليك كاع اش درات راه واخا تنهضرو راه مثايقش فيها وداير عليها العسا وردة:عارفا راه ماشي متنشوفش ولكن واش واعي أش كديرزواج دقا وحدا بنتنا ياله شدات الباك وباقي سبع سنين تالميدسين gدامها وتتgول ليا زوااج محمد:واش فيهاتقرا فدار راجلها مافيها والو وردة:ناضت معاجبها حالعقلية الحصيرة شمش ولا نتا..الى ثقلات عليك البنت gولها نن لخر نهزها هي وبناتي ونزيدو فحالنا متعرفنا في طجينا أما تغصبها فشبابها هي لي عمرها تكون ليك شاف فيها شحال وضكك وقال:جوابك على نابك ياربي تستر هههه واش من نيتك غتمشي وردة:والله وتفكر ديرها تانهزهم ونزيد بالله نوريك تحرمني من بنتي محمد:وراكي قطة وبضفارها وردة:ونهبش مزال جرها تاجلسات فوقو وقال:وانا نسخى بيك وببناتي هاا..نسخا أنا بالمشكودرة ديالي وببناتها لي مشيبيني كل وحدا فيهم عقلها فشكل شوفي شيب دنيا ولاخرة خرجوه فيا ههههه وردة:سير أشيبا العاصيا الساجدي:واراه الشيباني ولا عليه الطلب وردة:عند الشوافات حيت كيشتي بلحية الشايب تينصبو الشوافات وتيgولو لعباد الله راه زغيبات لحية الشيطان لي تنوض المريض من فراشو ههه الساجدي:أحيانا عليك الشويرفا ديالي هههه تيقني نيت زعما غنديرها..واخا معرت اشدير ليا منزوجهاش وردة:اوا الله وعلم اه شويا لبااس نوض ياله ترتاح خرج معاها ودازو للصالة كيتعشاو ويجمعو تانطقات توبة:بابا واخا نطلب منك واحد لعيبا الساجدي:الله يسمعنا خير توبة:بيت نجي نخدم معاك فالريسطو هز فيها الراس وقال :كتهضري بالمعقول توبة:كطنزلا ملقيت مندير وانا نgول نطلعها على لواليد الساجدي ضحك:تسحابني كتهضري بصح ههه توبة:واا الشريف والعمالة وgد معانا هههه وااه وناري وليتي طناز وردة:تيبيع القرد واضحك على مولاه فتيحة:طلع تاكل الكرموس نزل شكون gالها ليك اكليل:الله ينجيك من المشتاق الى تاق ومن الرقيق الى ربا الساق وؤدة:ومن البايرة الى ضربات الصداق فتيحة:جمعات يديهااوا ارو عليها شي مبزان تالعابات هزو العيالات الا زهرة لي هي كتشوف يديهم وبداو كيضربو دقا مراكشية ومحيحين وتا نعمة ولات كتهلم معاهم توبة:وامرااكش واهيا سبعة رجااال ههههه فتيحة:الله اعطيكم الصحا ياله تعشاو زهرة:مخلوعةاومون ديو مالكم كنتو تتغوتو الساجدي:الى أنا وباقي مولفتش على حالتهم اش غتقولي نتي هههه المراكشيات تتجيهم حالتهم الله يحفض توبة:ههههههه هاكاوا على لميمة ههه اوا أبابا أش gلناا الساجدي:فاش توبة:فلي طاب وماحلاش الساجديكيطنززيدي ليه سكر ويحلا عهههه توبة:واباراكا علينا اه معاك بصح تنمل فالدار والسونطر هي ثلاثة تالمرات فالسيمانة يعني نهارات عندي خاويين الساجدي:واش غديري فالريسطو إكليل:دخلها تغسل الماعن على قلبها ولا تكرض ليهم القزبور فتيحة:ولا ديريها عساسبتجي معاك gارضياان وردة:ولت عرفتي شنو ديرها فيدور تجري ليك على الكلياان هههه توبة:اش تيجيكم الحامض .بابا دوي الساجدي:دابا نشوفف توبة:ماشي دابا نشوف غتشووف ومن غدا بنمشي معاك الساجدي:من جهة مزيانة باش تكوني تحت عيني متفافايش توبة: الساجدي:صافي غدا ياله معايا ونشوف ليك مديري آكليل:غدا ندوز نضحك عليكبتجي معاك سرباية من داكشي توبة:غتسكتي ولا نضرب مك تاتعضي فالارض ورظة:جربي ضربيني هههه توبة:المشكودرة خشي الخبز فوجهك ونوضي تنعسي وردة:عاهيا ههههه كملو ماكلتهم كيضحكو ومجمعبين تاسالاو وكل واحد طلع لبيتو بعدما مساو على بعضهم اكليل:ننعس حداك ليوم توبة:معرت علاه إكليلتوحشت نباتو مجموعبن ونجيب تا نعمة ههه توبة:عاودو ليك علي مك هههه اكليل:خريا كيدايراا والله تنجي ياله توبة:لا تتحزقي فليل بيتي تخنزي ليا بيتي آكليل:تانتي تتبولي فحوايجك توبة:حشاا مك الحولة..تتعقلي على ريحة الجفاف فالمقلا تفووو ضوري تق اكليل:خهخههه دابا نجي ولا لا توبة:غاديا لبيتهاتوصليني نعميها لجدك ههه اكليل:هي طلعتها عليك ههه تاب غدا ونجي حيت مقارياش ونسهرو ههه توبة:تينزل عليك شي حنان معرت منين اكليل:لوفيو سيس توبة:لوفيو تو دخلات لبيتها وجبدات تيليفونها لقات منو ميساج فيه:حلوتي ضحكات وقالت:هاد خونا فالله مغرقني عربيو ههه كتبات ليه:أعرب ضرب الاستاذ التلميذ في القسم كان حال وكيتسناها وكتب ليها:شنوو ههه توبة:قهرتيني بالعربية ياله وا عرب هاد الجملة ولا ممقرينكش الاعراب محمد:فالمدرسة لا ههه حيت معندناش العربية ولكن كنا كنقراوها بزز فالدار تا دخلات لينا صحا توبة:ياله أعرب محمد كيضحك:ههههههه واخا..ضرب فعل ماض مبني على الفتح الاستاذ فاعل مرفوع التلميذ مفعول به في القسم جار ومجرور توبة:ههههههه غلط أحنيني هههه محمد:شنو زعما غلطت ههه اري نشوف تصحيح توبة:سمع سمع..ضرب فعل خطير الاستاذ مجرم كبير التلميذ مذنب صغير في القسم جار ومجرور مبني على الطوب والياجور قراها وينكرشخ بضحك تاماباقي قد لدرجة سجل ليها اوديو:هههههههههه ناىيييي عليييييك ههههههههه منين جبتيها توبة:هادي بتلقاها هي عند ولاد الشعب هههههههههه كيجاتك محمد:حلوة بحالك هههههههههههه ومدرتيش الفيديو لي قلتي توبة:نديرو دروك محمد:وي خرجات من واتس ومشات لسناب وسجلات ليه فيديو فيه كتحول عينيها وتخرج لسانها وختماتها بضحكة عجيبة وبوسة وغميزة وصيفاتز ليه..طلع ليها vu فلبلاصة وبقات كتسناه هي شافو وبدا كيضحك وكتب ليها :اوكي باي توبة:كيجيتك أبيبي تيتيزة يااك هههه محمد:توتاااا هههههههههه ناري زعما فوجتي علي والله توبة:الحمد لله اوا نوض تصلي ليك شي ركيعات وشكر الله علي ههههه محمد:يااك ههه توبة:سمع سمع اخر الاخبار غنمشي نخدم مع بابا فالريسطو محمد:لا لا صفاات خربات عليه مسكين غيتقطع الرزق ههههه توبة:وا حشاك ههههه المهم نشغل راسي محمد:اش غديري معاه توبة:معرفتش المهم نمشي ندوز وقت محمد:لهاد الدرجة كتملي توبة:والله تا بزااف مزال ديك ساعا كنت كنتلهى مع القصص دابا لا مبقيتش كنقرا بزااف مبغيتش نرجع لحالة قبل محمد:هو مزيان تشغلي راسك مي واش مغتعياش ونتي عمري مخدمتي توبة:غنولف متخافش انا جبهة محمد:راه ماشي حيت ريسطو تباباك تقولي بلي غديري مابغيتي راه باك فالخدمة ماشي هو الداار توبة:عارفا وانا بيتو اتعامل معايا بحال لي خدامين تماا محمد:كون كنت تماك كون خدمتك معايا توبة:شغاتخدمني محمد:عيشة لبواسة توبة:تكرشخات بضحك اكوااك هههههه كتعرفها محمد:كنسمع الواليدة متقولها هههه اوا هادي هي خدمتك توبة:اوا الحمد لله مكاينش هنا ههعهععه ناري طيرتبني بالدمووع محمد:هههههه ضحكي ضحكي ههه توبة:هاني كنضحك محمد:قبيل شفت ليك واحد الدورة تكوينية الى بغيتي تمشي ليها فمراكش توبة:ديالاش محمد:سميتها أسرار النجاح زوينة غترفع ليك شوبا المورال توبة:وانا راه باين شكون كيرفع ليا المورال هه محمد ضحك وقال:شكون أحبيبة توبة:ههه نتا محمد:نجي توبة:ههههه زعما الى gلت ليك جي بتجي محمد:هههه نكمل لامتحانات فسيمانة ونجي طاير عندك توبتي توبة:هه خليك تاتكمل على خاطرك خصنا ي نبقاو هكا محمد:ان شاء الله كملو حديثهم لا منتاهي كيضحكو ويتغزل بيها تاكتغرق فحوايجها وعندو شي كلمات ها ديالو بوحدو محسات براسها تاغفات وخلاتو تيهضر بوحدو صباح جديد وبداية حديدة عند توبة فرحلتها المهنية لي عاد غتبدا أما الشخصية فراها باديا ونهاية ديالها محتومة فاقت هي لولة وناضت قضات روتينها الصباحي فطرات مع دارهم وخرجات مع باها ركبات معاه فالاوطو ونطالقو للريسطو عندو توبة:اش بندير فالريسطو أبابا الساجدي:غسلي لماعن هههه توبة:هههه براكا من طنز ههه اوا دوي الساجدي:غتجلسي فلاكيص وهي ثمنية تسوايع حيت كاينين صحاب ليل توبة:مزياانة خههبحماسصافي مشات هه للساجدي:ولكن راه هاه ولا هاه نتفاهم معاك سكتات مجاوباتوش معندها باش تجاوب فقط باغا تنسى اش واقع ليها معاه..ماهي الا مسافة الطريق حتى كانو قدام الريسطو ديالو..نزلو ودخل هو وياها عيط لواحد السرباي الساجدي:جمال دي توبة عطيها توني تلاكيص ياك وديها لبوسطها جمال:غتخدمي معانا أختي توبة:اوا الى با الله وبيتي تانتا جمال:بابتسامةمرحبا بيك أجي معايا توبة:واخا هه بابا سيو الساجدي:كود لاكباسها فراسها مشات مع السرياي وبدا كيهضر ليها على الخدمة:ختي هنا السيستيم فشكل الريسطو كيعمر صباح وعشية واخا بزاف تالمطاعم متيخدموش بكري ولكن حنا كنديرو الفطورات داكشي باش كنحلو بكري..نتي مغتلقاي حتا مشكلة حيت هي لاكيص هي لاماشين لي خصك تطلقي فيها يديك شوي تعقلي على كل حاجة توبة:متخافش ختك الرجولة ههه داها للديبو فين محطوط أي حاجة تقداوها كيخدمو بيها وفداخلو فيستير عطاها قميجة كحلة وسروال توب كحل فيهم سمية الريسطو وقال:لبسي هادو أنا نتسناك براا شداتهم ودخلات لبساتهم جاوها هوما هادوك وقفات عليه وقالت:صافي واجدة جمال:صاكك حطيه لهيه فالفيستير مكاين لي وضلو ليك وياله معايا حطاتو وتبعاتو وهو كيشرح ليها الخدمة كيف كتمشي ..طلعو لفوق داها ليلاصتها وجلسات فكرسي عالي طالقا شعرها وعينيها كيبريو بالفرحة حيت غتشغل راسها..بداو الناس كيدخلو على قبل الفطورات كتبتاسم فوجههم ببشاشة..لقات وقيت وهزات تيلي خدات سيلفي بتخبية وصيفتاتو ليه وكتبان:صبااحو حبيبي حطات تيلي ولتاهات بعملها كطابي لي كومومد وتخرج الفاتورات وتعطيهم للسرباي يديهم للكليان وبالفعل الريسطو تيكون عاامر مسالاتش تاوصلات الحضاش عاد ترخفات الحركة شوي..هزات تيلي لقاتو كاتب ليها:أحلى صباح فحياتي ملي صبحت على هاد العويناتبونكوغاج بب ضحكات وكتبات ليه:كيصبحتي لقاتو اونلين جاوبها:الحمد لله ونتيكيدوزتي صباحك توبة:زيين الخدمة هنا زويينة وتا ناس محبوبين محمد:مزيان أحبيبة ياله نخليك دابا غنكمل خدمتي ومتنسايش بلي كتحمقيني توبة:توحشتك محمد:اودي ههه خليها عاللهسالي وصبفتي ليا توبة:اوك حطات تيلي وكملات خدمتها عادي وجاتها زوينة وباها كيخرج مرا مرا اشوف الخدمة كيدايرا واعقب على شي حاجة ويبتاسم ليها فخور أنها قدرات تبدل راسها فأمريكا كان خداام تاتدق لباب وقال بلا ميهز راسو:دخل حل جوزيف لباب وقال:صاحبي ههه هز فيه راسو وبتاسم ليه:اهلا اهلا ههه دخل دخل وناض عندو تسالمو بالوجه وجلس فاص ليه كيهضرو جةزيف:صافا برو محمد:بخير ونتا جوزيف:مزياان..سمع جيت جايب ليك خباار هائلة محمد:نسمعها جوزيف:مغيطيحش ليك على بالك شكون راه هنا فأمريكا محمد:شكون جوزيف:شوندا ريمس حط الستيلو من يدو وبتاسم مصدوم وقال:متقولهاش هههه جوزيف:سي بصح ههه هي محمد:واو هههه أش جات دير هنا جوزيف:عندها حفل تكريمي هنا وجات وهادي هي الفرصة ديالك محمد:تسحابك غنفلتها هههه انا غنشوف كيندير نتلاقاها خمسة تدقايق ههه براكا علي جوزيف:منستاهلش شي كافي على هاد الخبر محمد:تستاهل ههه مي متا غتجي جوزيف:اليوم مع الخمسة تالعشية غتكون هنا فقاعة مؤتمرات عيط لسكريتيرة تجيب ليهم قهوة والضحكة واصلا ليه فين نااشط..حيت وأخير شخصية بحالها غتزور أمريكا وهو عارف بلي واخا معرت شنو يوقع غيشوفها ويربح خمسة تدقايق معاها اناقشها اهضرو مجموعين على بزااف تالحوايج وأخيرا وصلات ثلاثة وهزات حوايجها وخرجات هي وباها معانقين وسولعا:كي جاتك الخدمة توبة:زويينة بزااف هههه رتاحيت فيها الساجدي:مزياان رجعات للدار مع باها وتلاحت على وردة كتعنقها:هههه داز زويين وردى:بصحتك أحبيبو اجي تغداي باش تمشي للسونطر توبة:اوك ههه باست فتيتوح وقالت:الفنون الجميلة ههه فتيحة:ايهاي على ضحكة واصلا لفين ههه توبة:اييه ناشطا ههه طلعات لبيتها كضحك وصيفتات ليه مسج مكانش حال كاع مشات دوشات وبدلات عليها ونزلات تغدات معاهم بنشاط وضحكو مقارقاتش وجهها هزات قلوعها للسونطر خدات طاكسي مشات قرات ساعتين ورحعات فحالها..كتقلب واش شاف الميساج والو محلش تشوشات وستغربات وبقات مكسلة حدا جداوتاها وكتهضر معاهم وحدا مشادا تازفتا فعقلعا ولوخرا كتعاود على جد نمل.. ووردة كتهضر هي ومحمد أما البنات كيديرو لي دوفواغ ديالهم تانكقات توبة:ماما بيت نكتب قصة بالدارجة هههه وردة:نعام أختي الساجدي:هههه كيفاش تقادات بلاصتها وقالت:والله ههه بيت نجرب نكتب تانا ونشوف الساجدي:شغاتكتبي توبة:قصتكم نتوما بجوج خهه زوينة وغتصدق وردة:واش شويا لبااس شاربا دواك الساجدي:اش غتعاودي فيها توبو:المشكودرة وكينكو هههه وردة:لا لا ويااك داكشي حياة شخصية وزايدون باك معروف لا لا الساجدي:مالها غتعاود لي ماكاين غتعاود هي كيفاش تلاقينا وكي درت تاحبيتك غمزهاودرنا لولاد هههه توبة:فوالا هههه فتيخى:وانا بيتي دكريني ههه توبة:نتي هي لبااز الى مكنتيش والله ديك القصة لوقفات على رجليها هههه وردة:غادي هي تزيدي عليك الخدمة وصافي توبة:نو والله تاممتعة راه ديجا كاتبا شي حاجة عليكم غتصدق واعرة ومنها نيت نلوح ميساجات زوينين منهم صبر والكفاح والحبغمزات باها فتيحة:لماسخا بنت الماسخة توبة:حفيدة الماسخا زفات عليها بمخدة وقالت:الله يغبر ليك شقف وتقول واش ايدوز فوجهك توبة:هههههه حشمي هي نتي هههه دابا اش gلنا محمد:من جهتي بونكوغاج مي مدكرش السميات تالواقع ختارعي شي حاجة وردة:ضبري رلسك انا متنفهمش فداكشي توبة:هههه نجرب واكون تشوفو الغرق تالبنات لي متبعين داكشي واو واو ههه فتيحة:المساليات بحالك هادوك توبة:نتهلا فيك أفتيتوح هههه فأمريكا كان محمد منغامس فخدمتو تا الغدا مكلاهش فخاطرو..سالا خدمتو وبقا فالشركة كيراجع للامتحان حيت مغيقدوش الوقت امشي للدار ويراجع ويدوز مزال اشوفها نسى أمر التيلي نهائيا وكمل شغلو تا وصلات الخمسة تالعشية لي عي العشرة تليل فالمغرب..خرج هاز سوارتو والتيلي وتوجه لقاعة المؤتمرات لي كانت عامرة صحافة قدر باتصال اضمن بلاصة فاخر لحظة ودخل..كيقلب على كاتبتو المفضلة التحفة صاحبة الكاتب year of yes..خدا بلاصتو بين للحضور جالس برجولية رجل على رجل وكيتسنا قدومها كباقي الحضور.. ماهي الا لحظات حتا تقدمات ووقف ليها كلشي كيصفق غليها ..بدا المؤتمر وتكرمات أحسن تكريم وبالفعل كيف كان متصورها كيف لقاها..انسانى واعية بشوشى ومن الشخصيات القوية فالعالم سواء فحياتها المهنية ولا الشخصية سالا المؤتمر وخرجات الكاتبة وخرج تاهو تبعها بسيارتو وغرضو انفارد بيها لخمسة دقائق اشفي غليلو المعرفي منها.. هي امراة كبيرة فالعمر وسميمرة ومحبوبة..وصلات الاوطيل مع الشيفور ديالها وحل ليها الباب ياله غتدخل لوطيل وهو يعيط ليها تلفتات عندو ومشا عندها عرفها براسو على أساس انه رجل اعمال مهتم بالادب وبالكتابة وبكل ماهو تحفيزي.. محمد شخصيتو معقدة شوي لانه انسان لطيف بشوش وكيعجبو ازيد اغرق فعالم المعرفة ومن بين للاشياء لي كتعجبو هي يتلاقا بشي شخصية واعية وقاريا ويجلس اتناقش معاها على طاس تالقهوة ويتبادلو اطراف الحديث وشحال من كاتب عالم تلاقاه وجلس معاه وضايفو عندو وخدا معاهم صور لدرجة ريبيرتوار ديالو عاامر بتصاورو مع الكتاب القدام والجداد وبالفعل قدر اقنعها تشرب معاه قهوة فالاوطيل وجلسو كيهضرو وكيسولها بعض الاسئلة على كتوبها وتاهو لقاتو عاامر بجهد وعندو مايقول..وقا فراغو ديما كيستتمرو فالفائدة وفالقراءة والمعرفة تاتشارجا فسن صغيرة..طولات الحلسة لمدة ساعة ونص وهوما كيهضرو فالاخير ختمها بشكرو ليها وبصورة تذكارية هي لي طلباتها معاه وخرج فحالو ناشط غير داري بالعافيا لي شاعلا فقلب توبة دابا لي فالمغرب وعندها الحضاش ونص تليل وميتى بالنعاس ومشوشا عليه عيطات لخواتاتو قالو ليها مجاش لدار وبقات تتسناه احل لدرحة حلات الكونفيخساسيون بينهم وخلاتها محلولة باش هي يحل تشدو وعينيها كيتلسقو بالنعااس.. أما هو دخل للدار سلم على واليديه وطلع دوش ولبس عليه وتلاح علل سريرو هز تيلي لقا العرارم تالميساجات منها والاتصالات سوا فالواتس ولا فنمرتو وحيت دايرو سيلونسيوز مشافوش ونساه كاع ..ياله كيقرا مبساجاتها وهي تكتب ليه:محمد فين كنتي محمد:حبيبة ديالي توبة:فين كنتي ففف تسنيتك تاعييت والله..شغلتيني عليك مالك محمد:ههه سمحي ليا احبيبة كنت مشغول وصافي نتي مزيانة توبة:بخيير تشوشت عليك ههه محمد:احفظ لي انا لي يتشوش علي ويخاف علي ويتقلق علي هههه توبة:اوا مشيتي بلا متgول والو هههه محمد:كان عندي مايدار ههه وخلال هضرتهم مشا حط ستاتو فالواتس فيه تص يرتو مع الكاتبة شافتها فالبلاصة وهي تقندش وصيفتات ليه:هادي هي لي شاغلاك ضحك وباغي اشد فيها: الحب غيران وانا مافراسي والو توبة فبيتها كتحاول تكالما ولكن والو لقرودة كيشطحو فوق راسها: نغير منمن بيت نغير من ديك بزاااف الشحمة ديك اللوين حتى هاديك بيت نغير منها اودي مكانش فراسي عندك معا هاد النوع.. محمد ملامح الاستغراب باينا على وجهو وهو كيقرا ميساجها و بدا يتعصب ومافيه ميكمل الهضرة كتابة دوز نمرتها و عيط ليها وهي تجاوب فلبلاصة محمد : متقوليليش هاضرة بصح توبة بغضب و كتحاول متغوتش باش ميسمعش شي حد صوتها الا شي حد داز من حدا بيتها: محمد واش عارف ليوم نهاري الاول فالخدمة و غدا خدامة تاني وكان فيا الموت ديال لعيا و الموت ديال نعاس و فالاخر لقا سيد الرجال جالس مع ميمي على قهوة وناشط وزايدها حاط هو بيدو تصويرة فالستاتي ديالو فالوقت لي انا كنت نبي نحط غير تصويرة وحدة كتقولي ردي البال وكدا وكدية.. محمد كيحاول يهدي راسو لانو اعدا حادة عندو يحس انو شي حد فاهمو غلط او كيحاسبو خصوصا الا مكانش غالط محمد : توبة واش عارفا ديك السيدة شكون واخا متكونيش مهتمة بالقراية و الدراما و المسلسلات و الافلام راكي غادي تعرفيها را Shonda Rhimes اوعر شخصية مثقفة فميريكان والعالم باش الواحد يقدر يشدها ويتلاق امعاها را تعتبر فرصة العمر واش كتعرفي شنو هي تجلسي مع لي كاتبة Year of Yes: How to Dance It Out, Stand In the Sun and Be Your Own Person واش فايتا مفرجة ف Greys Anatomy, Private Practice, Scandal, Station 19 را هاد السيدة لي دايرا هادشي كامل توبة بغضب : واخا تكون يوسف بنتاشفين بعث من جديد ما تمدح فيها هاد المدح وهي دايرا كي شي خبزة نساوها فالفران حتى تحرقات... واصلا سالي خليني بيت نعس نرتاح غداعندي خدمة .. وهي تقطع فوجهو .. محمد مفهم والو و ترون و تصدم هو عارف ان المامها بالكتب و الثقافة منعدم ولكن شوندا بالنسبة ليه ماشي شي شخصية لي ممعروفاش فالعالم را كولشي مفرج فكريز اناتومي فكيفاش معرفاتهاش توبا... لثواني بقا شاد تلفون فيدو ومصمر ولاول مرة محاولش يعاود يتاصل بتوبة حيت كان متؤكد ان الحوار بناتهم غادي يكون عقيم و عقيم جدا و مغادي يوصل لوالو و فضل ليصيفط ليها اسمس كتبلها فيه تصبحي على خير و نهضرو من بعد ان شاء الله هاد الرسالة لي وصلات لتوبة لي كانت باغا تقنع راسها و تبزز على راسها النعاس كانت كافية باش تزيد تعصبها اكثر وينزلو لاول مرة لتوبة دموع الخدلان من الحبيب...لانه اعتبرت ان محمد اخلدها فاول مخاصمة وامتحان لعلاقتهم و كملات ليلتها بكاء و تنخصيص اما محمد بالرغم من انو كان مبرزط وبغا يعاود اعيط ليها ولكن خاف انه اعطلها على النعاس ومن صوتها أصلا بانت ليه عيانى باغا ترتاح ففضل انه يخليها علل راحتها عيط ليه باه ونزل عندو سلم عليهم وجلس مشاركهم القهوة وعقلو ممعاهش انما عند توبة اميرة:بابا هضرت مع سبف اليوم وحددنا موعد العرس فؤادممم وامتا نويتو أميرة:السيمانة لخرا فشهر يناير وفاء:الله ابنتي الله مالكي على هاد زربةخلي تال صيف اميرة:بحال الصيق بحال الشتا راه عرس عرس اش قلتي أبابا فؤادبتاسمصافي دغيا سخيتي بينا هه ناضت عندو جلسات فوق رجليه وعنقاتو وقالت:مسخيتش والله ولكن .. قاطعاتها سليمة:سي سيف مزروب مسكين بحالا غيتزوج بوحدا من الكرداشيان ههههه وفاء:ومالها بنتي زوينة بألف درجة على الكرداشيان أشرف:متفق معاكم أميرة اه شي ناس لا سليمة:أرا متضرب فالمعاني الكحل هههه وفاءسكتونا نتوما بجوج وخليونا فالمهم ..بقات جوج سيمانات للعرس وباقي مموجدين والو معرضنا على حد موجدناش حوايجك موالو فؤاد:ههههه هادشي لي هامك ههه وفين غنديروه هنا ولا فالمغرب وفاء:فالمغرب طبعا مالو هنا.. أميرة:المغربانا قلت مع راسي ندير هي حفلة صغيرة فيها عائلتتا بجوج براكا وفاء:شناهواوا تامتكوني بنتي هه انا مدرتش العرس كي بغيت ومعرستش ومدرتش العمارية وبدلت فاللباسي وتابنتي مديرش هاكاوا هههه سليمة:هههه نمشي نجمع فاليز ديالي للمغرب وفاء:هي جمعي حيت غنزلو كاملن وغندير ليك عرس المغرب كامل اعاود عليه هههه متحمسة من درووك فؤاد:هههههه اودي هههه على هاد الحساب خصنا من دابا نزلو المغرب محمد:نزلو نتوما انا عندي متحانات هاد سيمانة منقدرش فؤاد:ممم معليش ساليهم وخلط علينا حيت نتا لي غتكلف محمد:باش فؤاد:بالعرس هههه محمد:بنتي ولا بنتك فؤاد:ختي ولا ختك هههه محمد:بتاسم بزز معندو خاطرواخا اسيدي نتكلف شحال عندي من أميرة أميرة:لهلا يخطيكم علي ههه وفاء:غنوض نعيط لعماتك ولخوالك ولحتا وردة فؤاد:جلسي لارض راه ليل عندهم دابا ههه وفاءهههه نسيت محمد:انا غنطلع لبيتي دابا مشا وخلاهم كيهضرو على العرس أما هو همو فات الحد..ماعمرو بغا يقلقها واخا عارف راسو مدار والو ومقصدش اجرحها بقاا جالس فبيتو كيصوني ليها وكيلقاه طافي دايراه مود افيون ومخشية فمانطتها وتتبكي دمعات خفاف تاتختقاات وناضت من بلاصتها حلات الشرجم كتنفس بقات حالا شرحم والبرد كيضرب فيها والدموع محبسووش بقا فيها الحال بزاااف جاها بحالا كيمدح فالكاتبة وبين ليها بلي هذاك هو النوع لي كتعجبو أما هي فمكتعجبووش..بكات تا شبعات ورحعات لفراشها نعسات فورا من فرط التعب فامريكا محمد عاس على الليل عندها تايسالي بعدما تعشاا وبقا ساهر منعسش بتاتا كينعس خمسة تدقايق ويفيق خاف اتفاوت معاها..محتاج اهضر معاها ويطمن عليها مقادرش انعس رغم أنه عياان ولكن عارف الى نعس دماغو غيبقا اخمم فبقا ساهر ليل كولو كينعس شوي ويفيق تاوصلتت السبعة تصباح عندها هي لي كانت ناعسا تا فاقت على صوت الغيفي وناضت بكسل كتفوه وعينيها منفوخينن..مدات يديها طفاتو وتقادات بلاصتها كتفوه..هزات تيلي حيدات مود أفيون وتلقات الويغي وبداو اتصالاتو كيدهلو سوا فالواتس سوا فنمرتها من عندو..حافضات على تغوبيشنها ياله طلعات ليه vu وهو يعيط فالبلاصة أبيل فيديو وقطعات عليه وعاود تاني افأفات وغطات بصبعها الكام باش كتبانش وشدات الخط وقالت:أش بيتي محمد:مالك مغطية الكاميرة توبة:هضر اش بيتي محمد:حيدي بعدا تباني ونقوليك حيدات صبعها وبانت قدامو ياله فايقا طبيعية محمد: مقدرتش النعس قبل منسمع صوتك توبة : على ختنا شوندا ولا هوندا قلبات عليك وجها ولاشنو واش مابات تسهر معاك لبارح و انت تقول ارا ندوز الوقت بتوبة محمد معجباتوش طريقة هضرتها : توبة واش انا مناعسش ليل كلو و ضاربلك الهم قلت نفيقها حتى يصبح الحال ملي تكون غادا لخدمتها و انت كتقوليلي شوندا توبة:متبقاش تحاسب معايا ولا كدا..مطلبتكش تسهر نتا لي عارف راسك مخسرها معايا.. محمد:كيحاول ابرد السوقاوكي ام سوري الالة كان خاصني نعلمك قبل مانمشي لاي افنت غلطت وكنعترف ولكن فنفس الوقت انا هاكا اتوبة انا را والديا لي هما والديا كنكون جالس وسطهم حتى كنعيط ليهم اوراها من شي قنت اخر فالعالم انا موهووس بشي حاجة سميتها فن و ادب و ابداع و يقدر قلت غادي تجيك عادي حيت انا عارف المغاربة كلهم تفرجو فغريس اناتومي وانا نقول غادي الا حتى انت شفتي تصويرتي معاها غادي يعجبك لحال.. توبة وهي جالسة على السرير : ماشي بهلة باش منعرفش وزايدون ماشي gلت ليك متمشيش ولا بيت نتحكم فيك كيما نتا كيعجبوك شي حوايج تانا كيعجبوني شي حوايج ومغنحرمكش منهم ولكن عالى الاقل واش حد شوي تالهتمام را قلتلك لبارح واش يوسف بنتاشفين بعث من جديد... اصلا انا الوحيد لي ممكن ننساك ونمشي لشي شو ديالو و نحط تصويرتي معاه فانستغرام هو ايكو بقالي غير ديك كوكا كولا حجم عائلي نفرح بيك وانت نصور معاها محمد بابتسامة: اوا سمحيلي الحب وغادي نولي فكل وقيتا نصيفطلك اسمس و نتفكرك النهار كلو وغير تنوضي الصباح انا نفيقك و العشية نمسي عليك صافي توبة بابتسامة: القوالب ديال والو كون غير مكنعرفكش نعاس... و النظام وداكشي انا عارفاك غير حيت عرفتي راسك مخصر معايا السوايع وبقيتي سهران باش تصالحني ما كوراك خامر..واصلا انا علاش دايرا هاد الفيلم كولو هي حيت كتفيقني نتا وتمسي علي نتا ومولفني هاكا مغنجيش انا نهار نلقاك مكاينش محمد بحال كيتلف الموضوع: يعني تصالحنا توبة:ياودي أصلا ممخاصمينش هي نتا الله يتسر وردة حلات عليها لباب:توبة نزلي الفطور واجد توبة واخا ا مامام انا نازلة توبة: يلاه سير سير دابا خاصني نهبط را كيتسناوني. محمد:بون جوغني ma reine والعشية عندي ليك مفاجأة تةبة:شناهيا محمد:سيري خليني ننعش نتي اه خمرتي ههه توبة:اوك وعنداك تعاود تغبر محمد:نو ههه قطعات تلفون و بقات شحال ساهية وهي تنوض تجري للحمام باش تقضي روتينها و تنزل تفطر وتمشي للخدمة قضات روتينها الصباحي ونزلات فطرات ناشطة مع دارهم وتوجهات مع باها وصلها للريسطو وهو لاصال..دوزات نهارها عادي جدا كتحاول تأقلم مع خدمتها وتولفها تاوصلات الوحدا تنهار عاد صيفن ليها محمد ميساج فيه:صباح النوور توبة:صبااحو ههه رله الوحدا هادي محمد:عندي أنا هي سبعة ههه توبة:نعستي مزياان محمد:ناعس على أحلى صوت فدنيا وفايق عليه كي بغيتيني نكون توبة:ههه براكا محمد:شنو براكا ههه توحشتك توبة:تانا والله محمد:مبقاش بزااف قربت نجي توبة:حلف امتا محمد:عرس أميرة بقا ليه جوج سيمانات والدار غينزلو هاد الايام وانا هي نسالي متخانات غنزل يعني سيمانة ونكون عندك توبة بالفرحة عيطات ليه وجاوبها كيضحك وصوتو مبحبح وقال:مالكي ههه توبة:احححح عليك أ المعوكف ههه بتجي ههه محمد:اححح عليك نتي خههه اش بغيتي عندي فهاد الصباح مصبحة علي بداك صويت ههه توبة:ههههههه فرحت بزااااف والله محمد:أنا كثر حيت غنشوف مشيشتي توبة:ههههه يعني العرس قرب هههه والبنات امتا جايين محمد:هاد ليام وغيجيو لرباط ماشي لمراكش توبة:هي يحطو رجليهم فالرباط نجي عندهم تانا هههه محمد:والخدمة توبة:وا ريسطو تاع با ونهز لهم ههههه اححح غيجيو دوك المشكودرات محمد:هههههه صافي تلاقيتو توبة:وعلاش زربات تسحابني بديرو فالصيف محمد:خطيبها بغا يزرب توبة ضحكات وقالت:فيه دودة هههه محمد:ديك لي ركبتي فيا مع هاد الصباح ههه سكتات مبقاتش جاوباتو تتشوف قدامها ممتيقاش هضرتو أما هو بقا كيتسناها تهضر تامقالت والو وقال:ههههه فاص غتجي هاد الهضرة زويينة هههه توبة:الله امسخك الماسخ فاص تgول ليا هاكا نعاودها لبابا دابا تشووف محمد:هههه باش اعلقك هههه تعرفي شنو توبو:شنو محمد:معمري هضرت مع مغربية فهادشي تا ليك توبة:علاه معمرك هضرتي مع شي وحدابلا متكذب وسوزان محمد:سوزان مغربية توبة:لا...فحياتك كاملة شحال من وحدا هضرتي معاها محمد:سوزان هي علامن عااقل بوخدهت الباقي كان فالمراهقة بزاااف توبة:اوا هي نساها تاهي حسن ليك محمد:كامراة نسيتها من نهار عجبتيني نتي مبقيتش كنحس بي حاجة من جيهتها ولكن كإنسانة ميمكنش نساها توبة غوبشات:معرت علاههي دابا تانا نتفكر صمد مرا مرا محمد:مغنجيش انا ندخل لدماغك ونبدا نمسح ليك شحال تالبشر تلاقيتي مي يكفي نتي ميبقاش اعني ليك والو توبة:انا خايفا هي انا شي نهار منبقاش نعني ليك والو محمد:صافا با نواش وصلنا حنا لهاد الهضرة كاااع دماغك كتشغليه بشي حوايج زعما لا علاقة توبة:بحزندزت من شي حوايج خلاوني نتوقع بلي كلشي غيخليني شي نهار محمد:كلشي sauf محمد الكلاوي توبة:ومال محمد الكلاوي تيخراها واقفا محمد:لا مزيود بلويزا تذهب ههههمبغاش اتخاصمو تانيفين وصلتي فالقصة ديالك توبة:ممم تشاورت مع ماما وبابا وعطاوني الموافقة وغنبدا نكتبها محمد:نقدر نقراها توبة:ضروري لي كتبتو غنصيفتو ليك ههه بغيت رأيك محمد:واخا مغنفهمش مي الى غترتاحي فيها كتبي أحبيبة وانا معاك توبة:حبي نتا هههه محمد:اححح اربي على الصويت لي مخرج حبيبي كيداير ههه اش بغيتي عندي فهاد الصباح توبة:هههه نتا لي على سبة ههه اوا مندلعكش أنا محمد:دلعيني أعمري وندلعك ههه نحطك فوق راسي ههه توبة:غديرو عرس كبير محمد:معرفت مي مكلفيني أنا نسقو توبةالله مكاين تاني هي الشطيح والرديح هههه الدقايقية أنا وخوالي كافييين مع فتيتوح ناضيا القضية محمد:ههههه ولكن غتكون الدنيا مخلطة توبة:وهي سطااش بنشطح ونردح ونجدب ولي تيتسالني شي حاجة اعاودها لمو ولي معندو فمو ازيد طاقة فجنابو اهضر بيها هههه محمد:ههههه اوا احبيبة الى شطحتي وشافوك الناس أنا شغانشوف توبة:شوف عيشة قنديشة فوسط نهار تتقلب على موكا تسلفها تكشيطة هههه محمد:ههههههههههه واصبااح هو خهه سيري كملي وشغاديري اخر توبة:فالعرسههه اوا غنضرب مع الدقايقية وعيساوا وغنزغرت والى بيتو ديرو ديك ديال العراضة عرضي علي ونجي بكري تاهيا نديرها خههههه محمد:شناهيا هادي توبة:هههههه التجعويق ههه اه والحمام احح على الجمام ههههه والزغاريت ليييه محمسة من درووك ههههه محمد:لعقبة لييك أحبيبة حشمات وقالت:معامن محمد:مع ولد موكة لي غتسلف لعيشة قنديشة التطشيطة ههههه توبو:ههههه انا بعدا اه غنلقا ولد موكة كيتك نتا يا شوكة حمار لي متلقا حد لا بنت موكا لا بنت الساجدي هههه 1-0 محمد:ههههه والساجدي والد ثلاثة تلبنات هههه نتخير فيهم توبة:بقرات حنا العترووس ههههه نتا هو لي العتروس لي تيحطوه وسط الدجاجات وتيبدا اتعزل فيهم محمد:وحدا من دجاجات راه حلوة وباغييهة تكون معايا ليوم قبل من غدا ونعنقها حدايا نعاسي مبقاش كيحلى بلا بيها وعيني ولفوها هي قبل النعااس ..الى مشتهاش كنحلم بموكة مولات التكشيطة هههههه توبة:اوا دجاجة اه كامونية خصها تحك باش تعطي ريحتها وريحتها تتعطي الى العتروس مبقاش كيعكس معاها هههه محمد:هي تبقا ضاحكة ليا وفوق رموشي محطها على شحال عندي أنا من توبتي توبة:ضحكاتههههههههه gولها من صباح الفروج ههه محمد:غتزيدي كلمة وحدا غنبدا نقاقي معاك هههه سيري لخدمتك ههه توبة:هههههه بناظم تالحصيرة هههه ياله سير بون جوغني محمد:ma jounée sera bonne car je la commencée avec toi توبة:هههههه ديكسيونير نتا هههه قطعات معاه ورجعات لخدمتها ناشطة ماشطة أما هو ناض دوش فطر وخرج لخدمتو ضاحك كيف ديما خرجات توبة من الخدمة ومشات لدار فطاكسي طلعات تدوش باش تنزل تغدا تا كتلقا اتصال من عند أميرة فيديو شداتها وقالت:حزوقة العرايس ههه أميرة:توبتي ههه توبة:متافقة علي نتي وخوك ههه صافا بب أميرة:فوق صافا هههبانت حداها سليمة توبة:اشوا تجمعتو تاني الطحبات هههه ره gالو ليا نازلين للمغرب هاد الايام سليمة:شمكارة جامع الفناا هههه توبة:عارفا هاد اللقتة ديال شمكارة جامع الفنا منين جات سليمة:لا ههه هي تنسمع ميما فتيتوح تتقولها ليك توبة:اوا بالالة جامع الحسن الثاني صيفت صومعة حساان اخطب ليه لالة الكتبية هههههغلبها الضحكومع هي دايزا ليها نفاخة حيت كاينا وسط الجرادي gالت ليه أنا نتزوج بواحد راسو فسما وزكو فالما هههه وهو يمشي حسان وصلها سخونة لجامع الحسن الثاني وقاليه تgولها شمكارة جامع الفنا ههههههه أميرة: سليمة:ههههههههههه ويلي على هاد الناااس مخلاو تا جوامع ههههه توبة:واهي نكتة وصافي مكيسبو فيها والو هههههه سليمة:هههههه المهم اه نازلين للمغرب هاد ليام وغتجي تانتي للرباط توبة:بنتسناك تاتعرضي علي هههه غنجي يادلي نعاونو هاد المنونخة أميرة:علامن كتهضري سليمة:هليك ههههه توبة:أميرة gوليا بيجي عباد البقر ديالك ولا باقييرحم باك الى متgولي ليه اجيب لينا شي مليفات وشي تواب نترزقو بيهم عالله هنا أميرة:ههه مالو تيبيعهم هههه توبة:ناري ازغبية بيدبحو ليك فعرسك وعرفتي الذبيحة تيحضر كلشي هوما اشوفوها اتسعقو عرفتيهم شويا زانزان سليمة:لا لا محال سيد مسلم نيييت مكيشركش بالله ههههه توبة:اوا مزياان أميرة:دابا ضورتوني بينكم ياك هههه توبة:الضورة الكبيرة هي ديال العمارية وديال ليلتك يابنتي أكيرة:أشمن ليلا توبة ضحكات وغمزاتها:الليلة ليلة سيدي عمارة سليمة:ليلا لواه توبة:علموك الشطارة وكلام النصارة ههههه سليمة:ليلا لواااه هههههه ليلة الدخلة ابب توبة:شوف ليك ديك لي متتحركش الدجاجة على بيضها وبذوقها قبل مني هههه وانا بقا ليا شوي ونهز البندير ونولي مع الهوارياات ومحاشاها ليا حد سليمى:ههههههههههههههه باز ليكمنههههه ووبة:بااز نتي هههه المهم ماعلينا علموني نهاراش بيتو تجيو ونسبقكم أنا سليمة:مشاات هههه توبة:ياله دردبو بندوش باش نزل نتغدا اميرة وسليمة:بصحة توبو:يعطيكم الصحا ابيباتي قطعات معاهم ودخلات تدوش عاد خرجات لبسات عليها ونزلات لتحت تغدا معاهم وهوما فغمار غداهم قالت:بابا الساجدي:كيوكل نعمةنعام توبة:فراسك عرس أميرة من هنا جوج سيمانات الساجدي:فراسي هههههز فيهت راسوكبرات دغيا وردة:gالتها ليا وفاء gبييل ههههه الله يكمل عليها توبة:ومع هوما بيجيو قبلكتهضر وتعلكوباوني نمشي عندهم نبقا معاهم تيوجدو للعرس الساجدي:كمش عينيهعاوديها شداتها القفقافة وقالت:ننن..نمن نمشي للرباط عندهم نوجد معاهم الساجدي:معامن غتمشي توبة:بوحدي هيهي معامن غنمشي الساجدي:ههه زعما كتسوليني من نيتك توبة:من فمي والله هههه صافي نمشي الساجدي:ههه على الشوك ..تكمشي لارض تانمشيو كاملين توبة:غوبشاتشناهواش بندير من بعد نمشي نلبس تكشيطة ونبرز صاافي وابيت نوجد معاهم الساجدي:لا هي لا فتيحة:اعطيك الستر أوليدي لاما خليها..الله يرضي عليك لما خليها تفوج شويا راه بزااف عليها الدار كل نهار الساجدي:فين غنخليها أخالتيراه كطييير توبة:عينيها غرغرووا بابا اه عندي 18 وشهورا الساجدي:الله يجعلك تكون عندك تا ستين عاام غنبقا نتحكم فيك حيت أنا لي والدك ماشي نتي حطات الفورشيط وناضت دارت بناقص من الغدا سمحات فيه مقلقة ديما كيلوح ليها الهضرة بلي كطير ومبقاش كيثيق فيها.. شافت فيه وردة بعتاب:حرام عليك أمحمد مكانش عليك تgوليها هاكاك gوليها لا وضافي محمد:واش كذبتتوبة ثقتي مشات فيها نخائيا ومنظنهاش ترجع..تحمد الله محارمهاش من الخروج أما على فضيحتها منخليهاش تعتب باب الرياااض وردة:مجاكش راسك زدتي فيه شوي لاوابزااف رخف عليها ونتا كل مرة كتلوح ليها كلمة تجرحها..اييه غلطات وعاقبتيها متبقاش تلوح ليها فالهضرة الساجدي:كملي ماكلتك وسدي الموضوع وردة حطات الخبز وناضت بغات تدوز وقال:جلسي فين غادياا وردة:غندي لبنتي تاكل متغداتش الساجدي:جلسي لارض فتيحة تدخلات:جلسي ابنتي تغداي أنا نديه ليها جلسي جلسات وردة ونطقات فتيحة موجهة كلامها للساجدي:ولدي الله يرضي عليك رخي عليها شوي راه مزيرها بزااف ومزير تا خواتاتها معاها..راه غلطات وتستاهل تعطيها قتلة وانا بلاصتك نربطها ولايني اوليدي بنتك ماشي بحال الجيل فاش كبرتي نتا..تزيرها وتgاد.. الساجدي:ستغفر الله العظيم فتيحة:هاكاك اولدي ستغفر مولاك راه دار البنات خاويا غتجوجها وتجوج خواتاتها وتبقا الدار عليك خااويةضحكات كتحاول تلطف الجوهههه وتبقا نتا وهاد المعوكفة تبنتي تشيبك وتشيبها الساجدي:شيب لي خرجاتو فيا توبة مخرجو فيا حد ربتات على كتافو:لواه لوااه نعل الشيطان راه للبنت باقي صغيرة ومعندها عقل..تسحابك أنا هي جيت وكبرت وردة راه تاهي كانت صغيبة وانا كاع كانت تترافg ليا مع الدراري ومتجي تال نص الليل ونبقا انا نتشوى بلاصتي تاتدخل ونقرصها عاد تدخل تنعس ولايني كنت عاطياها فين تحرك حيت البنت باشما تزيرات باشما وعارت الله يهدييك خليها تمشي مافيها والو بتنشط مع البنات وتبسط معاهم الساجدي:من مراكش تال الربااطقاسحة ضحكات فتيحة:وانا اش بندير هنا هههه انا نمشي معاها ولا عليك ههه عيني عليها متفافاش ههه الساجدي بتاسم:أحيانا عليك أفتيتوح هههه فاش كتبغي شي حاجة فتيحة:اوا تانا بيت نفوج هههه نمشيو نشوفو العايلة تما الساجدي سكت شخال عاد نطق:واخا الالة سيرو ولايني حظييها فتيحة:تربيتي هاديك هههه ياله كول اكليل:وحنا أبابا الساجدي:غي يقرب العرس نمشيو ضروري نعمة:نمشيو للعرس أبابا ههه باسها فحنكها:ايييه ههه ياله كولي اكليل:ههههه غتكون تاني زاهيا وردة:سبحان الله تتمشي هي بالعكس للساجدي:الله يستر فتيحة مشات للكوزينة صاوبات ليها بلاطو وطلعاتو ليها دقات لباب وقالت بصوت مخنوق باينا تتبكي:شكون حلات لياب وقالت:أنا فتيحة توبة:خاشيا راسها فالمخدةأش بيتيسيري أجدة بدلي ساعا بخرا لنضور فيك فتيحة:عرصة انا تاضوري فيا..تهزي تحنجري المسخوطة مواكلا والو توبة:مبيتش فوتوني اهئ اهئ فتيخة:وتتبكي gااع ههههجلسات حداها وبدات تتحك ليها شعرهانووض الله يرضي عليك تغداي ومولاها ربي توبة:مابيتش بيت نموت فنيخة:أعوذ بالله من الشيطان الرجيم..نوضي الله يهديك راخ باك هذااك توبة شافت فيها ووجها عامر دموع:وانا مبنتوش لي ديما تيلوح ليا الهضرة ويجرحني فتيحة:وا هو منساش اش درتي وضاافي..مطرا بااس توبة:لا طاري الباس طااريبحالا هو معمرو تصاحب ولا معمرو هضر مع شي وحدا تاجاي يدير ليا فيها فقيه اهى اهئ اهئ فتيحة:هاويلي على بنت الحمقو سكتي ليسمعك سكتي توبة:بصوت مرتافعخليه اسمعني خليييهباش اعرف بلي طلع ليا هاد الخرا كولو فمخي..حكامو زايد اديرو على ماما ماشي علي انا هي بنتو فتيحة عنقاتها:صافي الكبيدة صاافي مسحيها فيا الله يرضي عليك..باك راه تضدم فيك بوزااف ودخلو لوسواس وخاف تلعبي موراه وضيعي رااسك وشرفك توبة:كتبكياهئ اهئ اهى كي كنبان ليه انا داباق راه عارفا صح من الغلط اهئ اهئ فتيحة:صعيب ابنتي تربي البنات فهاد الزماان صعييب والله..مغتعرفي بهادشي تاتولديهم توبة:عييييييت عنقاتها فتيحة تتسكت فيها تابحرا مسكتات عاد قالت:ويلي على شوهة بنت شوها تتبكي وبيتبلgو ليك دوك عوينات النعناع متلقاي باش تمشي للعرس توبة:بغضباوا تانا والله لمشيت ليه ولا حطيت فيه رجليويعاود رااسو فتيحة:زيديها على دين تاع رمضاان هاد الحلفة وصومي ليك واحد الثلث يام حيت غنمشيو للرباط انا وياك توبة:كيفااشنهربو ليه فتيحة:عقلك فيه هي الكواريث ههههه لا هضرا معاه وgلت ليه نمشي معاها وبغا توبة:يعني دار هي بوجهك أما كون جات عليه والله ميخليني فتيحة:وجهي أنا هو طوالة اكداال أ تهزي أتا تاكلي باش نجمعو حوايجنا اوجدو باش هي نعرفو البنات جاو ندي بنيتي حبيبتي تضور عنقاتها بحنان باستها فحناكها وقالت:لهلا يخطيك علي أ جدا فتيحة:مي مي سميتي مي جداا ان ندg وندردك على قبيلتك كلها توبة:ههه عارفاك تسونامي ههههه إذا انعدمت الثقة تنعدم خيوط العلاقات بين الاطراف إليك أيها الأسطورة حينما خدلتني يتبع التنقل بين الأجزاء معظم التعليقات تم إخفاءها بواسطة الفيسبوك نحاول بكل الوسائل المتاحة إستعادتها في أقرب وقت ممكن.